open-index/open-wikipedia-markdown huggingface dataset:
Club Voleibol Teruel

O **Club Voleibol Teruel**, mas conoixito por o suyo nombre comercial ***Pamesa Teruel Voleibol***, ye un club de voleibol aragonés d'a ciudat de Teruel. Ye un d'os tres equipos aragoneses, chunto con o CH Jaca y o Fútbol Sala Sego Zaragoza que ha ganato un títol de liga a nivel estatal.

## Historia
Establito en l'anyo 1991, a escape o club prencipia a imposar-se a nivel nacional con o suyo equipo chovenil, plegando o primer equipo tamién a las categorías menors d'o voleibol estatal. Asinas en l'anyo 2004 obtiene o dreito ta chugar en a *Superliga 2*, campionato que ganó en l'anyo 2006. Estió particularment important o patrocinio d'a CAI, que dica agosto de 2011 estió o suyo prencipal patrocinador.

En a suya tercera temporada en a Superliga, en l'anyo 2009, a choven formación aragonesa consigue o primer títol de liga d'a suya historia en a maxima categoría. En os anyos 2010, 2011 y 2012 torna a repetir o títol de liga, repetindo rival, l'Unicaja d'Almería.

## Datos d'o club
* Millor posición en liga: 1º (**Superliga**) (anyada 2008/09, 2009/10, 2010/11, 2011/12, 2013/14 y 2017/18).
* Pior posición en liga: 10eno (**Superliga**) (anyada 2006/07).

## Nombres Comercials

## Plantilla 2011/2012

## Datos d'o club
* *Temporadas en Superliga*: 4
* *Temporadas en Liga FEV*: 2
* *Temporadas en 1ª división*: 9
* *Temporadas en 2ª división*: 10

## Palmarés
* **[[Superliga masculina de voleibol (Espanya)|Superliga masculina]] (7):** 2008/09, 2009/10, 2010/11, 2011/12 ,2013/14, 2017/18 y 2018/19. 
* **[[Supercopa d'Espanya de Voleibol|Supercopa d'Espanya]] (9):** 2009, 2012, 2013, 2014, 2016, 2017, 2018,  2019 y 2020.
* **[[Copa d'o Rei de Voleibol|Copa d'o Rei]] (6):** 2011, 2012, 2013, 2015, 2018 y 2020.
* **Liga FEV (1):** 2005/06.

## Referencias

## Vinclos externos
*  Sitio web oficial
Millars (Valencia)

:*Iste articlo ye sobre un municipio valenciano d'a provincia de Valencia; ta atros usos, se veiga *'Millars**''.


**Millars*' (*Millares* en [[idioma castellano|castellano]]) ye un municipio de la [[provincias d'Espanya|provincia]] de [[provincia de Valencia|Valencia]], situau en la [[comarcas d'o País Valenciano|comarca]] de la [[Canal de Navarrés]]. La suya población ye de 387 habitants ([[2015]]), en una superficie de 105,5 [[km²]] con una densidat de 3,74 hab/km².

== Toponimia ==
Lo [[toponimia valenciana|toponimo]] *Millars* s'interpreta a partir d'o latín *MILIARES* (campos de [[millo]]). Lo millo ya no se cautiva en ixa zona pero lo *PULMENTUM* que se feba con este [[cerial]] estió un alimento basico pa los [[Antiga Roma|romanos]] y los [[etruscos]].
 
Se menciona *Millars'' en un texto de 1259, cuan Chaime I d'Aragón dona a lo navarro Sancho Martinez d'Oblitas (Ablitas) lo castiello de Bicorp:

## Historia
En 1256, lo rei Chaime I d'Aragón donó la localidat de Millars a Ato I de Foces, encara que Millars no fue reconquiesta por los cristianos dica l'anyada siguient, 1257.

## Demografía

## Referencias
Club Voleibol Zaragoza

O **Club Voleibol Zaragoza**, conoixito tamién por o nombre comercial ***Bantierra Fábregas Sport*** (*MultiCaja Fábregas Sport* dica chinero de 2012), ye un club de voleibol aragonés d'a ciudat de Zaragoza.

## Datos d'o club
* *Temporadas en Superliga*: 8
* *Temporadas en Liga FEV*: 4
* *Temporadas en 1ª división*: 2
* *Temporadas en 2ª división*: 8

## Temporadas

## Plantilla Superliga 2011/2012

**Entrenador:**  Diego Carreras**Asistentes:** Manuel Vela , Victor Gaudó y Marina Mejías**Fisioterapeuta:** Miguel Malo**Preparador fisico:** Paco Díaz**Estatistica:** Beatriz Meseguer y Laura Herrero



## Plantilla Superliga 2009/2010

**Entrenador:**  Paco Díaz**Asistente:** Diego Carreras **Fisioterapeuta:** María Jiménez

## Vinclos externos
*  Pachina oficial
*  Pachina web oficial d'a Reyal Federación Espanyola de Voleibol
*  Guia d'a Superliga 2011-12 - Reyal Federación Espanyola de Voleibol.
*  Guía d'a Copa d'o Rei Teruel 2012 - Reyal Federación Espanyola de Voleibol 

## Referencias

## Se veiga tamién
*Los Paharos (Inchas d'o Club Voleibol Zaragoza)
Castiello de Chinquer

Lo **castiello de Chinquer** ye un castiello valenciano situato en una muela que bi ha un poquet mas d'alto que lo despoblato de Chinquer, perteneixient a lo municipio d'Alcudia de Beyo (Castellón).

Se i plega por una pista forestal que sale d'un punto de la carretera entre L'Alcudia de Beyo y Alchimia d'Almonezir.

Lo castiello ye como atras fortalezas musulmanas, encara que no se sape guaire de la suya datación y orichen. Actualment ye nomás que enrunas, y nomás se i veye restas de bels muros y de dos torres.
Vendema

A **vendema** ye la cullita u recolección de las ugas pa fer vin. Lo tiempo de vendema ye entre chulio y octubre en lo hemisferio norte y febrero y abril en lo hemisferio sud. Esto ye seguntes lo grau de maturación de la uga que se quiera, ye dicir, de l'inte en que la proporción entre los zucres y acidos ye lo millor pa fer lo vin en cuestión. L'inte pa la vendema depende de:

* *Condicions climaticas*: contra mas gran la latitut, la uga mas tardana.
* *Zona de producción*: las ugas de las vinyas orientatas ta lo sud maturan antes que las que son orientatas ta lo norte. En zonas mas alteras las ugas maturan antes.
* *Tipo d'uga*: las vinyas d'uga blanca maturan por un regular antes que las d'uga negra.
* *Tipo de vin que se quiera*, determinato por mas u menos de bels componens como:
***zucres*: contra mas zucre tienga la uga, mas grau d'alcol tendra lo vin. Ha de tener la cantidat de zucre chusta pa prencipiar la fermentación alcolica.
***acidos*: cal sustancias acidas pa que no se i críen bacterias dolentas pa la conservación de lo vin u que puedan producir malautías.
***[[components aromaticos]]*: son diferents en o proceso de maturación de la uga, y dan caracteristicas especials a lo vin.

## Tipos de vendema
Bi'n ha dos trazas:
**Manual*: ye pa fer vins d'alta calidat y de vins espumosos, en los que cal trigar los carrazos.
**Mecanica*: la vendema mecanica ye mas economica. Cada vegata se fa mas en las zonas vinateras, y ye un feito que se da en las grans explotacions, que necesitan mas man d'obra.

## Referencias

## Veyer tamién
*Carrazo.
*Ixarmiento.
*Malluelo.
*Pampa.
*Uga.
*Vinya.
*Vinyal.
Anna

**Anna** ye un municipio d'a provincia de Valencia, situato en a comarca d'a Canal de Navarrés. A suya población ye de 2.741 habitants (2005), en una superficie de 21,4 km² y una densidat de población de 128,08 hab/km².

## Toponimia
O toponimo Anna puet derivar d'o teonimo romano Diana. Bi n'ha conoixencia d'o toponimo documental *Iana* en a Edat Meya.

## Demografía

## Referencias
Figueruelas (Valencia)

:*Ta atros emplegos de lo toponimo *'Figueruelas** se veiga **Figueruelas (desambigación)**.''


**Figueruelas*' (*Higueruelas* en [[idioma castellano|castellano]], *Figueroles de Domenyo* en [[idioma catalán|catalán]]) ye un [[municipio]] de la [[provincias d'Espanya|provincia]] de [[provincia de Valencia|Valencia]], situato en la [[comarcas d'o País Valenciano|comarca]] de [[Los Serrans]]. La suya población ye de 522 habitants ([[2005]]), en una [[superficie]] de 18,8 [[km²]] con una densidat de 27,77 hab/km².

== Historia ==
La primera mención ye de [[1605]] y provién de lo *Quinque Libri* de la parroquia de lo [[Lo Villar (Valencia)|Villar]]:


Con lo tiempo ixe conchunto de [[masada]]s se convertió en un [[casal]], y con mayor población necesitaba tener [[concello municipal]] propio pa administar-se. En l'anyo 1825 lo rei [[Fernando VII d'Espanya|Ferrando VII]] lo declaró municipio independient de la población de [[Domenyo]].

== Toponimia ==
En un texto de [[1689]] en [[idioma catalán|catalán]] s'escribe *Yriguelas*:


Esta forma *Yrigüelas* se relaciona con a denominación actual *Las Grigüelas* en [[churro]]. Recuerda a micropotonimos como *La Erihuela* d'[[Alfambra]] y [[Peralellos]], por lo que no necesariament podemos interpretar lo toponimo a partir de l'aragonés "[[figuera]]" con diminutivo, y podría interpretar-se a partir d'"[[Era]].

D'haber existito la forma teorica d'acuerdo con a [[fonetica aragonesa]] con *f-* inicial y diftongo -ue-, ya no debeba existir en lo [[sieglo XVII]], cuan lo lugar encomenzaba a prener importancia, manimenos ye posible que hese puesto existir en sieglos anteriors, cuan se i charraba aragonés. En *Rationes decimarum Hispaniae (1279-80): Aragón y Navarra* parlan d'un *Figueruelas* que pagaba [[decimas]] a lo [[priorato]] de [[Santa María de Teruel]], y que si no yera esta localidat serrana, debeba estar bien cerca, pus lo mencionan chunto con [[Rubiuelos de Mora]], [[Fuents de Rubielos]], [[Manzanera (Teruel)|Mazanera]], [[Pradas]], [[Sarrión]] y [[Torrillas]]. [[Jose Rius Serra]] creye que este *Figueruelas'' ye una errata de Nogueruelas.

## Demografía

## Referencias
Siella (aparello)

La **siella** ye un elemento on que s'asienta l'hombre que se mete dencima la lomera d'un caballo y s'emplegan pa que i siga comodo.
 
## Historia
Los primers hombres que iban a caballo no teneban siellas. La siella de cuiro la inventoron fa mes de 2.000 anyos los guerrers d'Asia Central, invento que revolucionó l'arte d'amontar o caballo y fer la guerra: los guerrers podeban luitar millor cayendo-sen menos. Ixo permitió a creyación d'a Caballería como una branca especifica de l'Armata u Fuerzas Armatas.

## Toponimia
La forma d'una siella de cuiro inspiró la forma de describir lo paisache; por eixemplo en rumano *Şa* (equivalent etimolochico y semantico de l'aragonés *siella*) tamién significa cuello u terreno alto y estreito entre dos elevacions, y bi ha *siellas* en la toponimia aragonesa, como por eixemplo *la Silleta* en Albalat de l'Arcebispe. En aragonés medieval *sillero* yera qui treballaba con cuiro en cheneral y no nomás qui feba siellas.

## Se veiga tamién
*Aparello
*Bastes
*Caballería
**[[Equus caballus]]*
*Espuertas
*Masto
Florín de Florencia

:*Iste articlo ye sobre una *'antiga moneda** de Florencia; ta atros usos, se veiga **florín**''.

Lo **florín** yera una [[moneda]] [[Edat Meya|medieval]] orichinaria de [[Florencia]] que dimpués s'imitó en tota [[Europa]]. 


En [[baixo latín]] se documentan los florins un texto de [[1252]] d'atra zona y seguntes l'autor [[Niermeyer]] marca lo principio de la suya acunyación en Florencia. Manimenos anteriorment en los textos en [[latín medieval]] que s'escribiban en l'aria aragonesa se citan ya los ''florinos'' como elemento romance en meyo de lo latín d'ixos textos:
* ''et pectavit mihi mille **florenos** et insuper habebo''. (1172)

Lo **Fiorino d'oro*' yera l'aurio tipico de Florencia, y se deciba asinas por que se i marcaba lo lirio de los [[Medici]]. La suya valura tenió variacions y Yanguas comenta que se graduaba con sueldos de plata, seguntes lo curso que teneban en los mercatos, u se fixaba enantes en los contratos. En Navarra teneban la valura nominal de 30 sueldos. En Catalunya circuló dende lo sieglo XIII dica lo sieglo XVI y teneba la valura que oscilaba entre 11 y 17 sueldos.

Los [[Aragón|aragoneses]] y [[Navarra|navarros]] en deciban *florín de Florença*, como se vei escrito en textos notarials y comercials. Por eixemplo l'[[Archivo de la Corona d'Aragón]] y en muitos textos navarros:






== Bibliografía ==
*  [[Maria Rosa Fort Cañellas]]: *Léxico romance en documentos medievales aragoneses (siglos XI y XII)*. Departamento de Educación y Cultura de la DGA.
*  [[Javier Terrado Pablo]]: *La lengua de Teruel a fines de la Edad Media''. Instituto de Estudios Turolenses, 1991.

## Referencias
Idioma sorotaptico

Lo **sorotaptico** ye un elemento indoeuropeu antigo que se troba en países a on i ha habiu presencia celta pero que no responde a las leis foneticas de las lenguas celtas u que no se troba en celtico pero son comuns con lo indoeuropeu balto-eslau u con luengas indoeuropeas paleobalcanicas.

Lo termin lo creyó lo filologo catalán Joan Coromines y s'incluye cualques elementos de luengas como lo ligur antigo, lo celtoligur, lo lusitano, elementos indoeuropeus no celtas de lo basco (*neskate*), de lenguas romances pirenencas (*agafar*), y de luengas iberorromanicas (*[[barranco]]*, *[[paramo]]*, lo toponimo *[[Palencia]]*, etc.).

S'ha quiesto relacionar la plegada d'estos elementos con la expansión de la cultura arqueolochica de los Campos d'Urnas.

## Lexico navarro-aragonés de posible orichen sorotaptico
**Agafar*.
**Arrancar*.
**Banda*.
**[[Barranco]]*.
**Gafar*.
**[[Cagot|Gafo]]*.
**[[Nava]]*.

## Toponimia sorotaptica
Bel toponimo que s'ha quiesto interpretar como d'orichen indoeuropeu precelta en realidat s'explica millor por neoformacions medieval de tiempos de la repoblación. 
**[[Peracens]]*: en los textos medievals dica lo sieglo XV figura con variants documentals como *Pietra Solez*, *Piedrasolez*, *Piedraselz*, *Perasenz*, *Perasens*, *Piedrasalez*, *Peraxelz* y *Piedrasalz*, con radices romances derivadas de *[[Piedra|PETRA]]* y *[[salz|SALIX]]* que se troban por tot Aragón, lo que impide considerar-lo como prerromano.

## Referencias

## Bibliografía
* Javier Terrado Pablo: *[[La lengua de Teruel a fines de la Edat Media]]*. Instituto de Estudios Turolenses, 1991.
Gniezno

**Gniezno** ye una ciudat situata en o centro-ueste de Polonia, perteneixient a o Voivodato de Gran Polonia. A suya población ye de 69.810 habitants (2014) y ye a capital d'o districto de Gniezno.

Estió a primera capital de Polonia. A leyenda de l'alica blanca (un *[[mito de cazata ritual]]*) que describe os comienzos d'a estatalidat polaca ye muit connectata con ista ciudat.

## Localidaz achirmanadas
*  Anagni (Lazio, Italia).
*  Esztergom (Komárom-Esztergom, Hongría).
*  Falkenberg (condau de Halland, Suecia).
*  Sant-Maloù (Bretanya, Francia).
*  Serguiev Possad (oblast de Moscú, Rusia).
*  Speyer (Renania-Palatinato, Alemanya).
*  Radviliškis (Šiauliai, Lituania).
*  Roskilde (Sjælland, Dinamarca).
*  Uman, (Ucraína).
*  Veendam (Groninga, Países Baixos).

## Vinclos externos
Huerta Sud

A **Huerta Sur** (en catalán *Horta Sud*) ye una comarca valencianoparlant d'o País Valenciano. A suya capital ye Catarroya (encara que no'n ye capital administrativa ni historica).

A suya población ye de 155.245 habitants, en una superficie de 165,70 km², con una densidat de población de 939,9 hab/km².

Antigament a comarca d'a Huerta de Valencia incluiba as actuals comarcas d'a Huerta Norte, a Huerta Ueste, a Huerta Sud y a ciudat de Valencia. Debito a lo creiximiento de totas istas comarcas se dividió en as cuatro actuals.

Muga a lo norte con a Huerta Ueste, a lo norte y a l'este con a ciudat de Valencia y l'Albufera, a lo sud con a Ribera Baixa y a Ribera Alta.

## Vinclos externos
La Bombarda

:*Iste articlo ye sobre o *'barrio de Zaragoza**. Se veiga [[bombarda]] ta l'arma medieval.''
 
**La Bombarda*' ye un [[barrio]] d'a ciudat de [[Zaragoza]] situato en o [[Delicias (Zaragoza)|districto de Las Delicias]].

O suyo nombre viene de que estió iste o puesto a on teneban os [[Francia|franceses]] a suya [[artillería]] (incluindo as *bombardas'') mientres os Seches de Zaragoza.

## Servicios
Entre os servicios d'o barrio se puet trobar un centro de salut y un centro esportivo municipal con piscinas. O barrio ye amán d'o Centro Comercial Augusta y dispone de cuantos institutos y colechios publicos chunto con o barrio de Monsalut.
Chella

**Chella** (*Xella* en catalán) ye un municipio d'a provincia de Valencia, situato en a comarca d'a Canal de Navarrés. A suya población ye de 2.666 habitants (2005), en una superficie de 43,5 km² y una densidat de población de 61,29 hab/km².

## Mugas
Muga con Anna, Bolbait, Enguera y Navarrés (en la mesma comarca) y con Cotes, Sallent d'Exativa y Sumacàrcer (en la Ribera Alta).

## Demografía
Calles

**Calles** ye un municipio de la provincia de Valencia, situau en la comarca de Los Serrans. La suya población ye de 417 habitants (2014), en una superficie de 64,5 km² con una densidat de 6,47 hab/km².

## Demografía
Canonche

Lo **canonche** ye l'eclesiastico que tien una canonchía. Forma parte de lo capítol d'a seu u de lo d'una colechiata u ilesia de rango superior, y recita l'oficio publico de la Ilesia. Huei lo nombramiento de canonches correspone a lo Vaticano, que gosa deixar ixa función en capítols y bispes. En Espanya, lo Concordato bichent regula como se proveyen las canonchías. Los canonches visten con un sobrepelliz y una muzeta, de color varianta seguntes la diocesi.

En termins churidicos lo canonche ye l'asesor de lo bispe y ha d'estar graduato en dreito canonico.
 
## Etimolochía
En aragonés *canonche* s'escribiba en la Edat Meya *calonge* y provién de l'occitán *canonge*, y este de lo griego *kânon*. Asinas *canonche* significa qui ye sosmeso a lo *canon*, ye dicir, a las reglas. La variant grafica con -ch- se documenta ya en un texto de 1473 (*Supresión de las cuatro raciones en las Villas de Almudevar, Lanaja, Alquezar y Berbegal*), alternando con *calonge*:

* *por la gracia divina Vispe de la seu de Güesca, y el [[dean]], *'canonges** e capítol''.
* ''sean esleidas dos personas el uno **canonche*', el otro ciudadano*.

Arnal Cavero encara documenta esta palabra en una mazada d'o semontano: *u todos monches u todos canonches*.

## Referencias
Mosquera

Una **mosquera** ye un puesto fresco, en la uembra d'un árbol, penya u edificación. Los puestos asinas los aproveitaban los pastors pa descansar-se-ie con lo bestiar.

Ha deixau muito sinyal toponimico en puestos de la val d'Ebro y Sistema Iberico a on se charró navarro-aragonés (Mosquera, Mosqueruela), dende la Ribera Navarra dica las Comarcas churras, pero en muitos lugars a on i habió relación con los musulmans lo toponimo se convertió en mezquita por etimolochías populars.

## Referencias

## Se veiga tamién
*Boyaral.
*Defesa.
*Ferranyal.
*Pastura.
*Saleguiella.
Comarcas de Catalunya d'o Norte

As **comarcas de [[Catalunya d'o Norte]]** son historicament cinco encara que no se corresponden con l'actual división administrativa d'o departamento francés. Chunto con Fenolleda forman o departamento francés d'os Pireneus Orientals:

*Rosellón (92 municipios), con Perpinyán como capital.
*Vallespir (21 municipios), con Ceret como capital.
*Conflent (53 municipios), con Prada como capital.
*Capcir (7 municipios), con Formiguera como capital.
*Alta Cerdanya (27 municipios), con Montlluís como capital.
*Fenolleda (28 municipios), con Sant Pau de Fenollet como capital.
Comarcas de Labort

**Labort** se divide tradicionalment en 6 comarcas:

*Bayona-Anglet-Biàrritz (Parti d'Occitania seguntes os sectors occitanistas)
*Lapurdi Beherea
*Lapurdi Ekialdea
*Lapurdi Erdialdea
*Lapurdi Garaia
*Lapurdi Itsasegia

Manimenos l'administración francesa divide Labort en 11 cantons:

* Cantón d'Anglet
* Cantón de Baigura y Mondarrain
* Cantón de Bayona-1
* Cantón de Bayona-2
* Cantón de Bayona-3
* Cantón de Biàrritz
* Cantón d'Errobi-Ador
* Cantón d'Hendaia-Costa Basca-Sud
* Cantón d'o País de Bidaixon, Mixa y Ostavals
* Cantón d'Ustáriz-Vals d'Errobi y Urdazuri
* Cantón de Sant Chuan de Luz
Rutén (desambigación)

**Rutén** puet estar:
***[[Rutens]]**, parladors d'un idioma eslau oriental en l'antiga Unión Polaco-Lituana, correspondendo a los debantapasatos d'os actuals Belarrusos y Ucranians.
***[[Idioma rutén|Rutén]]**, idioma eslau que evolucionó ta l'ucrainés.
***[[Rutén trascarpatico]]**, variant de l'ucrainés reivindicata como una luenga por os habitants de Rutenia Trascarpatica u rusins, representando un secesionismo lingüistico.
***[[Rutén panonico]]**, idioma eslau occidental parlato en Voivodina (Serbia), traito por repobladors rutens d'o sieglo XVIII y reconoixita oficialment.
Rusins

Os **rusins** u **rutens** (en rutén *Русины*) son un pueblo eslau oriental y de relichión greco-catolica, que vive en a zona d'os monts Carpatos, sobre tot en a versant sud.

## Historia
A lo principio yeran comunidaz rurals d'as vals d'os Carpatos iguals que los atros ucraineses occidentals y sin reivindicacions nacionals que se conoixcan. De feito en l'aria entre Polonia, Rumanía y Ucraína bi ha comunidaz como hutsuls, boicos y lemcos con identidat propia, dentro u fuera d'a versant sud. A zaguers d'o sieglo XVIII se repartioron Polonia entre l'Imperio Austrohongaro, l'Imperio Ruso y Reino de Prusia y pasoron a depender d'os primers. A partir de 1848, la partida hongara d'ixe imperio administró las tierras d'ixas comunidaz a lo sud de los Carpatos.

Las autoridaz hongaras s'intresoron en que os eslaus orientals desembolicasen una conciencia nacional diferent de los eslaus orientals d'o norte d'os Carpatos (Galitcia austriaca) administradas por a partida austriaca de l'imperio. Manimenos, dica 1918 no tenioron exito porque no i habió una clase intelectual rutena receptiva d'ixas ideyas y de trasmeter-las a la chent.

En 1918 los gubiernos de los nuevos estaus que amaneixioron dimpués la I Guerra Mundial, Hongría y Checoslovaquia, preboron d'acomboyar a la población rutena. En Checoslovaquia se creyó la rechión dita *[[Podkarpatská Rus]]* u Rutenia Sozcarpatica, y li dioron plena autonomía en 1938. Ixa rechión la ocupó l'Exercito Royo y pasó a la URSS dimpués la Segunda Guerra Mundial.

En lo referendun de l'1 d'aviento de 1991, que lebó a la independencia de la republica d'Ucraína, o 78% de los rusins votoron a favor de l'autonomía dentro d'Ucraína, feito que refusó o gubierno de Kiev.

A mitat d'o sieglo XIX, cualques agricultors rutens emigroron dende os Carpatos ta o sud d'a partida hongara de l'imperio, especialment ta Voivodina, formando-ie parte d'o suyo *[[melting pot]]*, y s'han manteniu como grupo etnico diferent d'os atros eslaus que bi ha, incluitos los atros ucraineses. Tamién bi n'ha chicotas comunidaz rutenas en o norte de Bosnia y l'este de Croacia.

## Parla
En os Carpatos, os rutens no tienen una luenga escrita unificada. En Checoslovaquia d'o periodo d'entreguerras preboron de creyar una prensa y un sistema educativo rutens, pero teneban la intención d'emplegar lo ruso como medio de comunicación escrito, cosa que se desvinió dimpués de la Segunda Guerra Mundial por a ocupación sovietica.

Manimenos en Voivodina s'ha desarrollau una luenga estandard pa la variant ucrainana que se i charra (rutén panonico), con prensa y radio, y mesmo un departamento de rutén en la Universidat de Novi Sad.

## Bibliografía
* Felipe Fernández-Armesto: *Los Hijos de Zeus. Pueblos, Etnias u Culturas de Europa*. Editorials Grijalbo, 1996.
Comarcas de Sola

**[[Sola]]** ye dividita tradicionalment en tres comarcas (en basco *eskualdeak*):

*Arbaila
*Basabürüa
*Pettarra

Administrativament se divide entre cuatre cantons adintro d'o departamento d'os Pireneus Atlanticos:

*Cantón d'Aulorón-1
*Cantón d'o Corazón de Biarn
*Cantón de Montanya Basca
*Cantón d'o País de Bidaixon, Mixa y Ostavals
Salam

***Salam*** u ***salaam*** (en arabe سلام *salam*) ye una parola arabe que literalment significa "a paz"; ye emplegata tamién como un saluto cheneral, mas que mas en países arabes y por os musulmans, encara que tamién se fa servir en atros país a on l'islam tien una gran importancia.

A versión en hebreu ye *[[shalom]]*, que en Israel ye emplegata d'a mesma traza que *salaam*.
Idioma protoeslau

O **idioma protoeslau** u **luenga protoeslava** ye una protoluenga d'a cual naixioron dimpués a resta d'as luengas eslavas. Yera parlata antes d'o sieglo VII. No bi ha garra documento escrito en protoeslau, por o que a luenga fue reconstruyita emplegando o metodo comparativo con toz os idiomas eslaus actuals y con d'atras luengas indoeuropeas.
Campo de Turia

O **Campo de Turia** (en valenciano *Camp de Túria*) ye una comarca costera valenciano-parlant d'o centro d'o País Valenciano, con capital en a ciudat de Liria.

## Mugas
Muga a lo norte con l'Alto Palancia, a l'este con o Campo de Murviedro y a Huerta Norte, a lo sud con a Huerta Ueste y a Fueya de Bunyol, y l'ueste con Los Serrans.
Home granizo

L**'home granizo**, **chigant** (en aragonés antigo tamién **bigant**, producto de trabucar-se con a G cuan encara se pronunciaba ***guigant***) u **gigant** en as zonas orientals d'Aragón, ye una criatura mitolochica con forma humana, pero muito mas alto y fuerte que un humán.

Aparixe en muitas culturas de tot o mundo, pero ye especialment important en a mitolochía aragonesa, con diferens rans. En muitas d'as montanyas de l'Alto Aragón bi ha un chigant que vive en eras, asinas se diz que os espritos d'as montanyas cuan se converten en una forma humana lo fan en homes granizos. Istos chigants d'as montanyas como Aneto, Balaitús, Culibillas, Gratal u Gabardiella tienen bels caracters divins, pareixitos a los dioses y heroes d'as mitolochías indo-europeas, y os recontamientos en os que apareixen gosan explicar a formación d'istos monts.

## Mitolochía comparata
L'home granizo de Turbón conserva millor que atros homes granizos locals l'atribución d'o dios celeste indoeuropeu d'a tronata, tipo Zeus, Chupiter, Perun-Perkuna, Tor y Taranis.

## Se veiga tamién
* Chiganta.
* Home granizo d'a val d'Onsella.
* Home granizo de Turbón.
* Chigant de Muyed.
* O chigant aragonés.
Tierra Aragonesa

**Tierra Aragonesa** (**TA**) ye un partiu aragonesista establiu l'11 de chunio de 2007.

Se declara aconfesional y ye a favor d'o emplego d'a luenga aragonesa en Aragón y d'a esfensa d'os dreitos d'os animals.

En marzo de 2008, a suya candidatura enta o Senau Espanyol tenié 886 votos en Aragón. En 2011 se presentó a las eleccions municipals y autonomicas sin obtener representación.

## Referencias

## Vinclos externos
*  Pachina web oficial
Idioma ligur

:*Este articlo tracta sobre la *'luenga ligur romance**, pa atros emplegos se veiga [[Ligur (desambigación)]].''


Lo **ligur*' ye un [[idioma romance]] de lo grupo [[Luengas galoitalicas|galoitalico]] que se charra en la costa nord-ueste d'[[Italia]], [[Mónegue]] y en enclaus de [[Provenza]]. La variant [[Chenova|chenovesa]] ye una de las millor conoixidas y tenió muita importancia en la [[baixa Edat Meya]] a causa de la supremacía comercial de la [[Republica de Chenova]] en las [[Mediterrania occidental|costas mediterranias occidentals]].

Lo lenguache ye en camín de desapareixer, pero encara lo charran muito los agüelos de la zona cheografica que ocupa, a on que i ha una población autoctona de 1.920.848 habitants.

La distribución de lo ligur por Mónegue y Provenza se debe a migracions dende [[Liguria]]. Los enclaus de Provenza son [[Biot]] y [[Vallauris]]-[[Valàuria]], [[Mons (Var)|Mons]] y [[Escragnolles]]-[[Escranhòla]], toz resultau de repoblacions feitas en los sieglos [[sieglo XV|XV]] y [[sieglo XVI|XVI]] en localidaz afectadas por la peste y las guerras civils. Las parlas ligurs de Provenza son ditas en occitán *figoun*.

En la [[Val de Ròia]] se charra una [[parla de transición]] entre l'[[occitán vivaro-alpín]] y o ligur dita [[royasco]], que dende lo punto de vista estructural ye sobre tot ligur, de fueras de la parla de [[Sospèl]], que ye sobre tot vivaro-alpina.

== Morfolochía ==
Lo dialecto chenovés tien un [[articlo definiu]] sin l- como lo [[galaicoportugués]] y la mes gran parte de las parlas de l'[[Idioma aragonés|aragonés]].

== Vocabulario ==
La [[influencia economica|influencia comercial]] de la [[Republica de Chenova]] en la [[Mediterrania occidental]] tenió como consecuencia lingüistica que en occitán, catalán y atras luengas entrás un vocabulario d'orichen ligur ligau a l'actividat nautica y los productos comercials maritimos. Son [[italianismos en occitán|palabras occitanas]] que plegoron dende lo chenovés *carena*, *libanum*, *nauchier*, *aman*, y dimpués podeban plegar dica lo catalán. Bel [[italianismos en aragonés|italianismo en aragonés]] como *anchova*, *carena* o *churma'' se remontan a estos tiempos de supremacía comercial chenovesa a traviés de cadenas de transmisión de palabras entre lo ligur y lo catalán.

## Referencias

## Vinclos externos
*Chenovés/Ligur en Ethnologue.com
*GENOVES.com.ar - Luenga y cultura de Liguria, aprender chenovés, literatura ligur con traducción, textos, fotos y mas (la primera pachina bilingüe en chenovés y castellano)
*ACADÉMIA LIGÙSTICA DO BRENNO (en chenovés)
*Zeneize: Grafía Oficial y Alfabeto (en chenovés)
*A Compagna (Chenova)
*Fonolochía chenovesa (en italiano)
*Pa aprender chenovés (en italiano)
Alfama (desambigación)

**Alfama** provién de l'arabe *Al-hama* que significa *[[fuent termal]]*, y puet estar:

* **[[Alfama]]**, o nombre medieval de la zona de l'Ametlla de Mar, en o Baixo Ebro (Tarragona).
* **[[Alfama d'Aragón]]**, un municipio de la Comunidat de Calatayú (Zaragoza).
* **[[Orden de Sant Chorche d'Alfama]]**, una orden militar de la Corona d'Aragón que fue absorbita por la Orden de Montesa.
Cofadría

Una **cofadría**, **cofadriya**, **cofraría**, **confrairía** u **coflaría** puet estar:

***[[Cofadría profesional]]**, agrupación de chent con lo mesmo oficio pa esfender intreses comuns.
****[[Ligallo (Ganadería)|Cofadría de pastors]]**, en cheneral se diz en aragonés *[[Ligallo (Ganadería)|ligallo]]*.
****[[Cofadría de pescataires]]**, agrupación de pescataires d'un puesto pa esfender os suyos intreses.
****[[Cofadría de constructors]]**, agrupacions de constructors. Belunas de medievals que construiban ilesias se convertioron en sociedaz esotericas orichinando la masonería.
***[[Cofadría relichiosa]]**, colla de laicos que promueve una creyencia u un quefer relichioso. Se troba mas que mas en la relichión cristiana catolica y en los movimientos sufís de l'Islam.

## Referencias
Ligallo

**Ligallo** puet estar:

***[[Ligallo (ganadería)|Ligallo]]**, agrupación u confrairía local de pastors e ganaders.
***[[Ligallo d'a Val de Broto]]**, institución que preneba decisions sobre as uellas de pertenencia dubdosa en a Val de Broto.
***[[Ligallo de Fablans de l'Aragonés]]**, una d'as primeras asociacions culturals d'esfensa de l'aragonés.
***[[Ligallo de redolada]]**, nombre que li se da a la colla de militants d'a Chunta Aragonesista d'una comarca.
***[[Ligallo Fondo Norte]]**, ultras d'o Real Zaragoza.
Cofadría relichiosa

Las **cofadrías**, **confrairía** u **cofrarías** relichiosas son collas de laicos agrupaus pa promover una creyencia. Las cofadrías relichiosas las diriche un **[[Gran Mayestre|gran mayestre]]**, un **[[mayordombre (cofadría)|mayordombre]]**, un santo u un gurú, y pueden estar:

* **Cofadría musulmana**: agrupacions que han estendillau a sobén bella noción preislamica u cristiana en lo Islam, como por eixemplo l'amor mistica de Dios u lo culto a los santos. Cualques escuelas de sufís se dicen cofadrías, como por eixemplo los derbixes.
* **Cofadría catolica**: asociación de creyents catolicos que fan rolde arredol d'una advocación de Cristo, la Virchen u un santo, un inte de la pasión u una reliquia. Bi n'ha tres tipos:
****Cofadrías penitencials**, que salen en Semana Santa. Son talment las mes conoixidas en lo Baixo Aragón.
****Cofadrías de Gloria**, que salen la resta de l'anyo.
****Cofadrías sacramentals**, que tienen como titular a lo Santismo Sacramento.

Totas las cofadrías gosan organizar una procesión, a lo menos una vegada en una anyada, solas u con atras cofadrías.

L'organo plenario de la cofadría ye lo capítol u asemblea cheneral de toz los conflaires. Lo capítol cheneral s'encarga d'esleyir a la chunta, que ye l'organo de gubierno de la cofadría, con un president.

Cualques cofadrías tamién pueden aplegar-se en un organo superior que prene diferents nombres seguntes lo puesto: Consello cheneral, Capítol de Cofadrías, Capítol superior, Federación, Agrupación, Unión, Chunta Local...

En las cofadrías bi ha cualques clases de miembros, como los mayordombres, estants, costalers, hombres de trono, cargadors, etcetera...

En principio cualsiquier cristiano puet fer parte d'una cofadría, conseguindo la firma de bel chirmán que lo avale. Los nuevos miembros gosan recibir la investidura de la tunica y la imposición d'escapulario u medalla.

Una cofadría important en la baixa Edat Meya zaragozana estió la *[[Ermandat et Confrayría in honore de Sancte Marie de Transfixio]]* (1311-1508), que escribió los suyos estatutos en aragonés. Un atra cofadría baixomedieval que se'n conoixen los suyos estatutos en aragonés ye la de *[[Cofadría de Santiago]]* en Tudela, fundada en 1355 con l'aprobación de Carlos de Navarra.

La tradición de cofadrías catolicas baixomedievals s'estendilló en las zonas d'America controladas por Castiella y Portugal, y i estioron un elemento importantismo de la vida. En Brasil los negros formoron cofadrías d'esclavos d'orichen africano, y asinas empecipió un sincretismo relichioso entre lo catolicismo y los cultos africanos, desembocando en los cultos afrocaribenyos como lo *[[candomblé]]*.

## Referencias
Romería

Una **romería** u **romiache** (de l'occitán *romivatge*) ye una fiesta d'orichen pagano romano y asimilata por lo catolicismo, que consiste en un viache u pelegrinache en carros engalanatos, carrozas, a caballo u a piet, que va ta lo santuario u ermita d'una virchen u un santo patrón de lugar, cuasi siempre en un parache de campo u montanya. A vegatas no cal que siga tot un viache, puet estar una fiesta que dure tot un diya, un maitín u una tarde.

La palabra **romería** bien de *romerus*, los pelegrins que iban ta Roma, y que evolucionó ta "romeu" en aragonés medieval, convertindo-se en l'antroponimo "Romeu" y estas parolas perviven en l'apellito actual común en Aragón *Romeo*.

## Referencias

## Vinclos externos
*
Ruello (glera)

:*Este articlo tracta sobre los ruellos de glera, pa atros emplegos de la palabra *'ruello** se veiga [[ruello (desambigación)]].''



Un **ruello''' ye un cantal que lo ha trasportato un río u torrent. Como l'augua lo ha feito redolar muito, prene formas redondas sin aristas y con una superficie lisa.

## Referencias
Ruello (agricultura)

Un **ruello** u **rulo** ye una ferramienta agricola consistent en un celindro, principalment de piedra anque puet estar d'atros materials, que pesa muito y que s'emplega ta rollar u aplanar a tierra d'as eras.

## Notas


## Referencias

## Vinclos externos
Ruello (desambigación)

**Ruello** puet estar:

***[[Ruello]]**, rueda gran de piedra en un molín.
****[[Ruello d'o Miraglo]]**, ruello famoso que seguntes una leyenda salvó a Daroca.
***[[Ruello (glera)|Ruello]]**, cantal transportau por un río.
***[[Ruello (agricultura)|Ruello]]**, celindro gran pa aplanar las eras.
***[[Ruello (fruita)|Ruello]]**, endocarpo endureixito en los fruitos en drupa tipo oliva, presco, ciresa, etcetra...
***[[Cabal hidraulico|Ruello d'aigua]]**, o caudal de baixada de l'aigua.
***[[Cirio|Ruello de cera]]**, una vela emplegada en misa.
Carmina Paraíso Santolaria

**Carmina Paraíso Santolaria**  (Uesca, 1959) ye una mayestra d'escuela y poeta. Ye profesora de luenga aragonesa dende l'anyada 2002 en bels lugars d'a Val de Tena (C.R.A. "*Alto Gállego*") y Chaca (C.E.I.P. "*Monte Oroel*", C.E.I.P. "*San Juan de la Peña*" e I.E.S. "*Pirineos*"), y miembro d'o Consello d'a Fabla Aragonesa. Colaboró en o programa en aragonés "Charramos" de Radio Huesca, y en as revistas *Siete de Aragón* y Fuellas.

Ye autora de *CHINA CHANA. Unidad didáctica de acercamiento a la Lengua aragonesa*, editada por Edelvives y o Concello de Zaragoza,  2006.

As variedaz dialectals de l'aragonés meridional charradas en a val de Rasal y en as sierras de Lobarre, Caballera y Gratal son l'alacet de l'aragonés emplegau en a suya poesía.

## Obra [[poesía|poetica]]

**Zeños* (Premio Villa de Sietemo, accesit de poesía), 1999.
**Pardos d'Arpán* (Premio Villa de Sietemo, Premio especial Semontano, 2003).
**Plumión de Cardelina* (Premio Villa de Sietemo, Premio especial Semontano, 2005).
**Si o tiempo me acompaña* (Premio Villa de Sietemo, Premio cheneral de poesía, 2007).
**A escondeducas en l'alcoba* (ganadora d'o Premio Arnal Cavero 2007 d'o Gubierno d'Aragón).
**En tierra mantornata* (Premio Ana Abarca de Bolea, 2018)

## Vinclos externos
*"China chana. Unidad didáctica de acercamiento a la lengua aragonesa". Unidat didactica ta escolanos d’amostranza primaria".
Verbos irregulars con epentesi antihiatica

Los **verbos irregulars con epentesi antihiatica** son verbos de la segunda u de la tercera conchugación que presentan una -y- epentica pa desfer lo hiato. 
*Verbos irregulars acabaus en -yer.
*Verbos irregulars acabaus en -yir.

En latín bel verbo tiene infinitivos con consonants oclusivas sonoras intervocalicas (-B-, -D-, -G-). Estas consonants se pierden en la evolución dende lo latín ta lo proto-iberorromance (encara que l'aragonés tienga mas resistencia a fer-lo como se vei en palabras como *[[leixiva]]*, *[[coda]]* y *rader*). Cuan desapareixen estas consonants se troban dos vocals que no fan diftongo y esto en aragonés gosa resolver-se (menos agora que d'antes), con una -y- epentetica (epentesi antihiatica):

**VIDERE* > **veer* > *veyer*
**CREDERE* > **creer* > *creyer*
**LEGERE* > **leer* > *leyer*
**CADERE* > **caer* > *cayer*

Beluns d'estos verbos no son patrimonials y son semicultismos:

## Referencias
Ruello

:*Iste articlo ye sobre un *'ruello de molín**. Ta atros emplegos se veiga [[ruello (desambigación)]]''


Lo **ruello*' (d'o [[latín]] *< ROTULU*) d'un [[molín]] ye una estructura de sección [[cerclo|circular]] feita de [[roca]]. Recibe lo movimiento chiratorio de l'eixe, y roza con la *piedra solera'' molendo lo grano y fendo-ne farina.

## Referencias

## Se veiga tamién
*Ruello (agricultura)
*Ruello d'o Miraglo

## Vinclos externos
Molín

Un **molín** (d'o latín *< molinu*) ye una maquina que sirve pa moler, y por extensión l'edificio on se troba ixa maquina.

La palabra **molín** huei tamién s'aplica a los mecanismos que emplegan la fuerza de lo viento pa mover atros artefactos, como una bomba hidraulica u un chenerador electrico.

En Aragón son mes tradicionals los molins d'augua, pero en lo Sistema Iberico bi n'ha de viento (por eixemplo los de Malanquiella u Uellos Negros).

Bi ha una pieza de roca que chira dita ruello.

## Notas


## Referencias

## Se veiga tamién
* Molín celtibero

## Vinclos externos
Molín celtibero

Lo **molín celtibero** ye un molín manual de piedra que usaban los celtibers. Bi ha un forato central on se mete lo grano, poquet a poquet. Se mete un tochet dentro de lo forato chicot pa dar vueltas a lo molín, que chira sobre atra pieza de piedra pero estatica.
Batalla de Cutanda

La **Batalla de Cutanda** estió una batalla que se desvinió en Cutanda (amán de Calamocha, Teruel) en 1120, entre l'exercito almurabit mandato por Ibrahim Ibn Yusuf y l'exercito cristiano mandato por Alifonso I lo Batallero. Lo rei nabarro-aragonés contó con l'aduya de Abdelmalik *Imad al-Dawla* (lo rei taifa zaragozano que heban destronato los almurabitz), y con la de lo duque d'Aquitania Guillén IX lo Trobador u Guillén de Piteus, que vinió con 600 lanzas.

Los exercitos cristianos vencioron a los almurabitz; como consecuencia d'esta victoria de los cristianos aragoneses, nabarros y occitans, lo rei d'Aragón y Pamplona prenió las fortalezas de Calatayú y de Daroca, enamplando los suyos reinos d'orichen pirenenco ta lo Sistema Iberico, y plegando la suya influencia militar tan luent como ta Segorb.
 
## Vinclos externos
*''La batalla de Cutanda (1120)'', por Alberto Cañada Juste.
Abdelmalik

**Abdelmalik** estió lo zaguer rei de la dinastía Hudí, dinastía que reinaba en la taifa de Zaragoza.

Prenió lo títol honorifico de *Imat al-Daula* ("*lo pilar de la dinastía*"), pero no podió mantener la presión debant de los cristianos navarro-aragoneses y musulmans almurabitz. Pa esfender-se se convertió cuasi en vasallo de Castiella, cosa no bien vista por bels musulmans y en 1110 los almurabiz prenioron Saraqusta.

Abdelmalik fuyió ta la fortaleza de Rueda de Xalón y fació liga con Alifonso I lo Batallero, aduyando-li en la Batalla de Cutanda. Alifonso I lo Batallero li permitió reinar en Rueda dica la suya muerte.
Chim

A letra **Chim** (**ﺝ**) ye la cinquena letra de l'alfabeto arabe y, de feito, la versión arabe de la letra **[[chimel]]** u tercera en atros alfabetos semiticos. En arabe estándard se pronuncia como postalveolar africata sonora  (como la *g* en valenciano y anglés y la *gi* en italiano), pero en l'arabe charrato puet estar mas a sobén  (como la *j* en catalán cheneral y en francés) u  (por eixemplo en arabe echipcio).

Se pronunciase como se pronunciase en algarabía u en arabe de l'Al-Andalus, en aragonés los arabismos que provienen de palabras que s'escriben con **chim** en arabe tienen lo fonema postalveolar africato xordo que se representa con **ch**: *[[alforcha]]*, *[[berenchena]]*, *[[chabalín]]*, *[[charra]]*, *[[alchub]]*, o macrotoponimo Chiba y los microtoponimos *Alchizira* y de la serie *[[Almarchal]]*.

## Transcripcions y Transliteracions
Bi ha diferencias en como se trascriben las palabras arabes con esta letra en diferents luengas:

* Cuan se trascriben palabras dende l'alfabeto arabe ta l'alfabeto latino, en francés s'adapta como una *j* u *dj*. 
* Cuan se trascriben palabras dende l'alfabeto arabe ta l'alfabeto latino, en castellano s'adapta como *ŷ* u *ǧ*. 
* En aragonés medieval y en latín medieval cuan escribiban palabras que teneban **chim** en arabe lo feban con -i-:
**Ye lo caso de *[[Borcha|Boria]]* (Borcha), *[[Alfacharín|Alfaiarin]]* (Alfacharín), *[[Alchafaría|Aliafaria]]* (Alchafaría), *[[almarchal|almarial]]* (Almarchal).
**Igual que bellas palabras romances como *iermano*, *Iacca*, *Iassa* (chermano, Chaca, Chasa), pa dar-lis un aspecto ortografico latín, encara que se pronunciasen con ya ch- y no con lo fonema postalveolar africato sonoro.

En la literatura alchamiata aragonesa, s'escriben con **chim** las palabras romances que tienen -ch- en aragonés (mesmo en castellanismos como *derecha* y *echasen*), representando por tanto lo fonema postalveolar africato xordo. En la versión B de lo poema de Yuçuf, tardana, se representa con **xin** bellas cosas (*xazer*, *xenerasion*), que en la versión A d'este poema u en textos mas antigos se representan con **chim** (*chazer*, *chernaçión*), amostrando la mesma castellanización que se vei en los textos contemporanios d'alfabeto latino: *Xente* por *Gent* (/chent/), *Xabalambre* por *[[Chabalambre|Javalambre]]* (/Chabalambre/), etcetera...

Curiosa ye una referencia a ciertas letras, entre ellas la letra chim en un texto alchamiau d'Almonecir de la Sierra:

En os "Documentos arabes de l'Archivo d'a Seu de Uesca" tamién s'escribe con "chim" a o fonema *ch* de bels elementos romances como l'antroponimo *Sanch*, variant de "Sancho".

En Biquipedia se traslitera con *[[letra ch|ch]]* cualsiquier palabra que en alfabeto arabe que tienga *chim*: Al-Challiq, Al-Chamāhīriyya ("republica") Azerbaichán, Chibuti, Chidda, Khadicha, Kharcha, Kharichismo, Muchahid, Nachaf, Sichilmasa, Tuchibín, Cenacha, etc...

## Referencias

## Bibliografía
*  Menéndez Pidal, Ramón: *Poema de Yuçuf: Materiales para su estudio*, Granada, Universidad de Granada, 1952, págs. 62-63.
Conceyu Abiertu pola Oficialidá

Lo **Conceyu Abiertu pola Oficialidá** (**CAO**) (en aragonés *Concello Ubierto por la Oficialidat*) ye una plataforma apolitica d'asociacions, sindicatos, partius y personas que tiene como obchectivo la oficialidat de la luenga asturiana. Estió fundata en chunio de 2004.

Ista plataforma naixió ta treballar ta que l'asturián siga present en la proxima reforma de lo Estatuto d'Autonomía d'Asturias. Lo CAO estió creyato por la *Xunta Pola Defensa de la Llingua Asturiana* y en l'actualidat ye refirmato por mas d'un centenar d'organizacions politicas (IU, Bloque por Asturies, Izquierda Asturiana, Partíu Asturianista...), sendicals (CC OO, UGT, USO, SUATEA...), culturals, profesionals, civicas, esportivas, etc.
Cofradía de la Entrada de Jesús en Jerusalén

A **Cofradía de la Entrada de Jesús en Jerusalén** (en aragonés *Cofadría d'a Dentrata de Chesús en Cherusalem*) ye una cofadría d'a Semana Santa zaragozana.
 
## Historia
A cofadría estió establita en l'anyo 1938 por beluns d'os portiadors que levaban l'antigo paso d'Antonio Palo que estió cremato en 1935 mientres a Segunda Republica. Istos primers cofadres teneban relación con os bancos y caixas d'estalvios de Zaragoza. A l'anyo siguient salioron sin l'habito en a procesión d'o Santo Entierro, o 7 d'abril de 1939, y dos anyos dimpués salioron o Dominche de Ramos ya con l'actual habito d'a cofadría.

En os primers anyos 1960 a cofadría prencipia as chestions con cuantos colechios de Zaragoza, ya que no bi heba prous cofadres d'entre os treballadors de caixas y bancos de Zaragoza. D'ista traza en 1964 a cofadría s'integra en o colechio d'os Maristas, prencipiando dende iste anyo a procesión de Dominche de Ramos en o colechio. A l'anyo siguient, en 1965, se creya la sección de tambors.

Dende 1969 tamién as mullers fan parte d'a cofadría con os mesmos dreitos que os hombres y en 1973 se creya la sección de bombos.

A prencipios d'os anyos 1980 se cambea la salita d'a procesión de Ramos ta la Seu, anque dende 1988 por as obras de restauración se sale dende Sant Caitano.

## Pasos

* *La Entrada de Jesús en Jerusalén*: conoixita popularment como *La Burreta* ye obra d'os chirmans Albareda de l'anyo 1940. O paso ye feito con fusta de Flandres. I apareixen nueu feguras, entre as que destacan una mai que devanta a lo suyo fillo y Chesús amontato en una burreta.

## Uniforme y emblema
L'habito d'a cofadría ye una tunica blanca con dos franchas azuls verticals en a parti debantera. En a capeza caperucho azul, fueras d'os cargos procesionals, portiadors y bombos que levan tercerol blanco con antifaz azul y a sección infantil que leva bonet romano azul. Guants de color negra.

O emblema ye una columna de plata coronata, que ye o Santo Pilar, con una cruz de San Chaime de gules dencima, tot rodiato por dos palmas. En a base o lión, simbolo d'a ciudat de Zaragoza.
Ḥā

**Ḥā** (**ﺡ**) ye la seisena letra de l'alfabeto arabe. Representa , un fonema consonantico que no existe en las luengas romances; una aspirata que se fa con la farinche.

## Trasliteracions
En cuasi totas as luengas occidentals se traslitera con *[[h]]*, y tamién se fa en biquipedia, tot y que en aragonés o fonema mes pareixito ye a /f/ y con este fonema s'adaptaban en aragonés os arabismos medievals con letra Ḥā. Bi ha palabras con letra Ḥā que se pueden trobar escritas en publicacions en aragonés sin *h* y con *j*, como *[[Sajara]]*.

## Adaptacions
Las palabras arabes que prenió l'aragonés con este fonema s'adaptoron ta F, porque yera lo fonemás mas cercano: asinas tenemos los toponimos Alfambra y Alfama.

Alfambra provién de l'arabe الحمراء, y significa *la [[royo|roya]]*, igual como *La Alhambra* en Granada. Lo toponimo *Alhambra* pasó de l'arabe ta lo castellano asinas porque n'este idioma romanz destaca una aspirada derivada de F- inicial latina, que ye mas pareixida de lo fonema [ħ] que lo fonema F.

Alfama provién de l'arabe حمام con l'articlo *al* y significa *los [[banyos]]*, igual que bels toponimos *Alhama* en l'antigo reino de Castiella.

La letra ye present en bel antroponimo arabe como "Chuan" (يحيى), "Mahoma" (محمد) y "Hassan" (حسن). L'antroponimo *Mahoma* ye documentau como *Mafoma* en l'aragonés de lo sieglo XV y como *Mafumet* en catalán medieval. Benifazán provién de l'arabe حسن con *beni*/*ibn* que significa "fillo de".

## Bibliografía
*Rafael Lapesa. *Historia de la lengua española*. Editorial Gredos. (1981).
*Ramón Menéndez Pidal. *Poema de Yuçuf: Materiales para su estudio*, Granada, Universidad de Granada, 1952, págs. 62-63.
Alfarnate

**Alfarnate** ye un municipio andaluz d'a provincia de Malaga, situato en a comarca de l'Axarquía - Costa del Sol.

A suya población ye de 1.338 habitants (2010), en una superficie de 34&nbsp;km² y una densidat de población de 39,35 hab/km².

## Cheografía
A localidat d'Alfarnate se troba situata a 886 metros d'altaria sobre o livel d'a mar, a una distancia de 50 km d'a ciudat de Malaga, a capital d'a suya provincia, y en a muga con a provincia de Granada.

## Demografía

## Administración
### Reparto de concellers




### Alcaldes

## Enrastrs externos

*  Información d'Alfarnate en a pachina web d'a Chunta d'Andalucía.